ב-9 בינואר 2022 הוציא את שירו השני "מישבאלי". באותה שנה החלה להיות משודרת הסדרה "שנות הירח", בה גילם את ערן מיטלמן.
ב-4 ביולי 2022 הוציא את שירו השלישי "מנגל"
ב-28 ביולי 2022 עלתה לשידור "אינפיניטי" בערוץ ZOOM, שם מגלם את דניאל קרמי תלמיד בבית ספר למחוננים. בנוסף סייע בהלחנה ובכתיבה לשיר הנושא של הסדרה "ביי אחרון", שהיה גם זה ששר אותו.
חיים אישיים.
שחר טבוך הוא הומו מוצהר.
בנובמבר 2020 הצהיר טבוך במהלך ראיון לידיעות אחרונות, כי בעקבות הקשר שנוצר בינו לבין השחקן אביב אלוש במהלך צילומי הסדרה "שעת נעילה", הוא החל לשמור שבת ולהניח תפילין.
ויבורג (עיר בדנמרק)
ויבורג (בדנית: Viborg) הוא עיר במרכז יוטלנד שבדנמרק. היא משמשת כבירת אזור מידטילנד וכמקום מושבו של בית המשפט הגבוה המערבי של חצי האי יוטלנד.
היסטוריה.
ויבורג היא אחת הערים העתיקות ביותר בדנמרק, והיו בה יישובים ויקינגיים במאה ה-8. מיקומה המרכזי העניק לעיר חשיבות אסטרטגית רבה בעניינים פוליטיים ודתיים במהלך ימי הביניים.
מראות.
ויבורג מפורסמת בזכות קתדרלת ויבורג, שבנייתה החלה בשנת 1130 ונמשכה כ-50 שנה. הבניין נשרף עד היסוד ונבנה מחדש מספר פעמים. רק הקריפטה של הקתדרלה המקורית נשמרה. הקתדרלה מהווה את מקום הכת של קדוש קירד מוויבורג שהיה הדיקן של הקתדרלה. החלקים החדשים ביותר של הכנסייה נבנו במהלך תהליך שיקום בין 1864 ל־1876. הקתדרלה מפורסמת בזכות ציוריה הרבים של הצייר הדני יואקים סקובגארד, המתארים סיפורים מהתנ"ך. ליד הקתדרלה נמצא מוזיאון סקובגארד, שנוסד בשנת 1937.
לפני הרפורמציה הפרוטסטנטית הייתה ויבורג ביתם של חמישה מנזרים, וכ-12 כנסיות, כמה קפלות וקתדרלה. כיום נותרו רק הקתדרלה וכמה שרידים של הפרנציסקנים והמנזרים הדומיניקניים.
ספורט.
מאז שנות התשעים זכתה ויבורג למוניטין כאחת הערים המובילות בדנמרק בתחום הספורט. בקבוצת כדוריד הנשים בעיר (ספורט פופולרי בדנמרק) הפכה לאחת מחמשת המועדונים המובילים באירופה. בין השנים 1998–2008, הייתה קבוצת הכדורגל חברה בליגת העל הדנית, והגיעה לשיא בכל הזמנים כשזכתה בגביע הדני בשנת 2000.
ויבורג מארחת את פסטיבל ההליכה הבינלאומי השנתי של Haervejsmarchen, שנמשך יומיים, ומושך אליו באופן קבוע 8,000 משתתפים, כולל רבים מחוץ לדנמרק. הוא כולל מסלולים מסומנים למרחקים של עד כ-45 ק"מ ביום. ההליכה קשורה לאיגוד ההליכה של IML.
בתרבות הפופולרית.
בספר המדע הבדיוני "The Corridors of Time" מאת פול אנדרסון, סופר דני-אמריקאי שחקר את ההיסטוריה הדנית, חלק גדול מהעלילה מתרחש בויבורג של המאה ה-16. הגיבור – מטייל בזמן אמריקני מהמאה ה-20 – מגיע לעיר בשנת 1535 ומסתבך עם חסידיו של המלך המודח כריסטיאן השני ושל מנהיג המורדים האיכר סקיפר קלמנט , העומדים בפני רדיפות פראיות בעיר.
בל דלפין
מארי-בל קירשנר (באנגלית: Mary-Belle Kirschner; נולדה ב-23 באוקטובר 1999), הידועה יותר בכינויה המקוון בל דלפין (Belle Delphine), היא אישיות אינטרנט, דוגמנית, קוספליירית וכוכבת אינסטגרם בריטית ילידת-דרום אפריקה. הפוסטים שלה מאופיינים באסתטיקה אלטרנטיבית המושפעת מתרבות האנימה, הפנטזיה, תרבות ה-"E-girls" וממים אינטרנטיים. כתוצאה מפעילותה המקוונת, היא הפכה למם אינטרנטי בפני עצמה.
ביוגרפיה.
קירשנר נולדה בקייפטאון שבדרום אפריקה, משם עברה לבסוף לבריטניה. גדלה במשפחה נוצרית אדוקה. קירשנר פתחה חשבון אינסטגרם ב-2015, וחשבון יוטיוב ביולי 2016.
בשנת 2018 קירשנר החלה להעלות באופן קבוע תמונות שלה מדגמנת. הסגנון שלה מאופיין באביזרים כמו פאות ורודות, גרביים בגובה הירך ואוזני חתול, והבעות פנים בהשפעת תרבות האנימה (לדוגמה אהגאו). במארס 2018 השיקה קירשנר חשבון פטראון, דרכו תומכים יכולים לתרום לה על בסיס חודשי. התוכן שלה זיכה אותה במעל 4,400 תומכים באתר. מגזין "פוליגון" ציין כי עוקב אחד הוציא 2,500 דולר בתמורה לשיחת סקייפ אישית עם קירשנר.
עם התפתחות המעמד שלה כאושיית רשת, חשבון האינסטגרם שלה צמח מ-850,000 עוקבים בנובמבר 2018 ל-4.2 מיליון ביולי 2019. התוכן שלה החל גם לכלול באופן ניכר ולעיתים קרובות הבעות פנים הנקראות "Ahegao". אלו הן הבעות מוגזמות, מגולגלות עיניים, המסמנות אורגזמה ומופיעות לעיתים קרובות באנימה למבוגרים. בנוסף, קירשנר מייצרת תוכן קוספליי, עם דמויות פופולריות כגון הארלי קווין ו-D.Va. מגזין "Complex" תיאר עוד יותר את אופי התוכן של קירשנר, ומפרט כי "יחד עם התמונות המסורתיות שלה יותר, היא פרסמה קטעים של עצמה שאכלה ביצה חיה, קליפה והכל. גלילה בפוסטים שלה עשויה למצוא "מלכודות צמא" (סלנג המתאר תמונות בעלות אופי מיני) צבעוניות באותה מידה שהיא תמצא תמונות שלה משחקת בתמנון מת".
פתיחת חשבון "פורנהאב" ומכירה של מי אמבט.
ביוני 2019 פרסמה קירשנר באינסטגרם הבטחה ליצור חשבון Pornhub אם הפוסט שלה יגיע למיליון לייקים. Pornhub הגיב לפוסט וכינה אותו "החדשות הטובות ביותר". הפוסט זכה במהירות ליותר מ־1.8 מיליון לייקים; בתגובה, קירשנר קימה את הבטחתה ויצרה חשבון Pornhub, אליו העלתה 12 סרטונים.
הסרטונים גררו תגובות מעורבות, מכיוון שהעלאותיה היו סרטוני טרול שהכילו כותרות ותמונות ממוזערות מטעות, לדוגמה: סרטון בו נראית קישרנר מלטפת תרנגול, כאשר הכותרת עושה שימוש מטעה במשמעות הכפולה של המילה Cock. "בל דלפין" היה המונח הרביעי ברשימת המונחים המחופשים ביותר בפורנהאב באותה שנה.
ב־1 ביולי 2019, קירשנר השיקה את החנות המקוונת שלה, יחד עם מוצר שכונה "מי אמבט של גיימרית". המוצר שווק כמי האמבט שבהם רחצה, ומחירו היה 30 דולר. קירשנר הצהירה כי הרעיון למכור את מי האמבט שלה נבע מתגובות של המעריצים בתמונותיה, שאמרו שהם ישתו את מי האמבט שלה. לאחר זמן מה, הוסיפה קירשנר את ההערה: "מים אלה אינם מיועדים לשתייה ויש להשתמש בהם רק למטרות סנטימנטליות." המוצר זכה להצלחה מסחרית עבור קירשנר- אזל מלאי מי האמבט בשלושה ימים (כ-500 יחידות). התגובות באינטרנט כללו חיקויים, זיופים (לדוגמה: שתן, מסטיק לעוס וכו'), פארודיות ומוצרי "ספין אוף". ניתן למצוא סרטוני יוטיוב בהם אנשים שתו, בישלו ואידו את מי האמבט.
חסימת חשבון האינסטגרם.
ב־19 ביולי 2019, חשבון האינסטגרם של קירשנר הושעה מהפלטפורמה. במגזין "Business Insider" דווח כי השעיית החשבון של קירשנר הגיע "לכאורה לאחר קמפיין דיווח מתואם נגדה." עם זאת, דובר אינסטגרם מסר כי חשבונה לא הוסר עקב הקמפיין הנ"ל, אלא משום שהוא מפר את הנחיות הקהילה של החברה. הסיבה הספציפית שהובילה להסרת החשבון של קירשנר לא נמסרה על ידי הדובר, מסיבות של שמירה על פרטיות. החשבון "belle.delphine" צבר למעלה מ-4.5 מיליון עוקבים טרם הוסר.
ויבורג
אליסון וויילי
משטרת ולדיווסטוק
משטרת ולדיווסטוק (ברוסית: Полиция Владивостока), בשמה הרשמי: מינהל משרד הפנים בעיר ולדיווסטוק (ברוסית: Управление МВД России по г. Владивостоку) הוא גוף האכיפה והשיטור בעיר ולדיווסטוק. זהו אחד מגופי המשטרה הגדולים ביותר ברוסיה והגדול ביותר בפרימוריה.
משטרת ולדיווסטוק הוקמה לראשונה בשנת 1880 וכיום המשטרה היא האחראית הבלעדית על אבטחת העיר בעת שנערכים בה אירועים בינלאומיים גדולים. מפקד משטרת העיר מתמנה ומפוטר על ידי מושל פרימוריה על פי המלצת שר הפנים של פרימוריה הממונה על המשטרה.
היסטוריה.
כוח השיטור בעיר הוקם לראשונה בשנת 1876 עם צוות של 12 שוטרים בראשות מפקד המשטרה - סרן שסטינסקי. ב-8 באפריל 1880 זו אורגנה לכדי הנהלת משטרת העיר ולדיווסטוק (Владивостокское городское полицейское управление), במסגרת מחלקת המשטרה של האימפריה הרוסית.
משטרת העיר במתכונתה המודרנית אורגנה בשנת 1922 כחלק ממועצת הביצוע של העיר, כאשר משרד הפנים נותר לגוף המנהל ולאורך השנים גוף המשטרה העירוני אורגן מספר פעמים.
בשנת 1991 מספר מחלקות הוקמו במשטרה בהן המחלקה למאבק בפשעים כלכליים והמחלקה למאבק בפשע מאורגן. מאז העשור הראשון של המאה ה-21 המשטרה סופגת ביקורת רבה על אלימות מופרזת כנגד אזרחים, בעיקר בדיכוי הפגנות מחאה.
בשנת 2011 אורגנה מחדש כגוף שיטור פדרלי וכסניף של משרד הפנים בוולדיווסטוק.
המשטרה בתרבות.
מחלקת הבילוש של משטרת ולדיווסטוק כיכבה בסרט ההרפתקאות "השותף".
מולא סדרא
סאדר א-דין מוחמד שיראזי, הנקרא גם מולא סדרא (פרסית: ملا صدرا; שמו מאוית גם באופנים הבאים: מולה סאדרה, מולסדרא או סאדר-אול-מותא'להין; ערבית: صدر المتألهین 1571/2 - 1640) היה פילוסוף סופי, תאולוג ועולמא מוסלמי פרסי, שהשתייך לזרם התריסריים המרכזי השיעי, אשר הוביל את הרנסאנס התרבותי באיראן במאה ה-17. לדברי הפרופסור לפילוסופיה, אוליבר לימן, מולא סדרא הוא, ללא ספק, הפילוסוף החשוב והמשפיע ביותר בעולם המוסלמי בארבע מאות השנים האחרונות.
לגבי זרם פילוסופיית ההארה (إشراقية; תעתיק ופירוש מערבית לעברית: אישראקיה, זריחה), מולא סדרא אמנם לא נחשב למייסדו של הזרם, אך הוא נחשב לפילוסוף החשוב ביותר בזרם פילוסופי זה ולדמות חשובה שמיזגה את הזרמים הפילוסופיים הרבים מתקופת תור הזהב המוסלמי, למה שהוא כינה תיאוסופיה טרנסצנדנטלית, (או בערבית: الحكمة المتعالية; אלחיכמה אלמותעליה; החוכמה הנשגבת).